MTS เสริมทัพตลาดน้ำมัน-คริปโต หนุนโอกาสทำกำไรตลาด CME
MTS GOLD เจาะกระแสการลงทุนสินค้าสัญญาขนาดเล็ก ทั้ง Micro Crude Oil รวมถึง Micro Bitcoin และน้องใหม่ Micro Ether ตามกระแสตลาด Crypto
MTS GOLD เจาะกระแสการลงทุนสินค้าสัญญาขนาดเล็ก ทั้ง Micro Crude Oil รวมถึง Micro Bitcoin และน้องใหม่ Micro Ether ตามกระแสตลาด Crypto
14 ธ.ค. 2564

นายณัฐพงศ์ หิรัณยศิริ ประธานฝ่ายบริหารกลุ่มบริษัท MTS GOLD เปิดเผยว่า MTS GOLD ยังคงไม่หยุดที่จะรุกตลาดโลก เพื่อเพิ่มและเสริมศักยภาพการเทรดให้นักลงทุนไทยได้มีโอกาสเข้าถึงตลาดโลกได้อย่างดีที่สุด และเลือกเทรดได้อย่างหลากหลายเช่นเดียวกับนักลงทุนในตลาดโลก ซึ่งความโดดเด่นของ Micro Crude Oil นั้นทำให้นักลงทุนสามารถเข้าถึงการเทรดในตลาดน้ำมันได้ง่ายขึ้นกว่าที่เคย กับขนาดสัญญา 100 บาร์เรล/สัญญา ที่ใช้เงินลงทุนเริ่มต้นเพียง 10,000 บาท โดยประมาณ
ขณะที่ Crypto ก็กำลังเป็นสินค้าแถวหน้าที่กระแสแรงไม่ตก และการซื้อขายในตลาด CME ก็สร้างโอกาสทำกำไรได้เหนือกว่าด้วยการวางกลยุทธ์ได้ทั้งขาขึ้นและขาลง จึงทำให้การซื้อขายสินค้า Micro Bitcoin เป็นเรื่องง่ายขึ้น เพราะใช้เงินลงทุนเริ่มต้นไม่ถึง 50% ของมูลค่าจริง ก็สามารถซื้อขายสัญญาได้ เนื่องจากมีขนาดสัญญาที่เล็ก 0.1 Bitcoin
ขณะที่น้องใหม่มาแรงอย่าง Micro Ether ที่เข้าถึงได้อย่างมีประสิทธิภาพมากขึ้นด้วยขนาดสัญญา 0.1 Ether จึงทำให้การเทรด Crypto Futures สร้างทางเลือกในการลงทุนได้น่าสนใจและมีมิติในการซื้อขายมากขึ้น ด้วยราคามาตรฐานอ้างอิง โปร่งใส ตรวจสอบได้ตามมาตรฐานของ CME  โดยสามารถซื้อขายผ่านแพลทฟอร์มชั้นนำ Metra Trader 5 (MT5) ซึ่งเป็นโปรแกรมเทรดที่นิยมใช้กันโดยทั่วไป
แม้สถานการณ์ Covid-19 จะมีผลกระทบรอบด้านอย่างมาก แต่ในโลกแห่งการลงทุนก็ยังคงดำเนินต่อไป ความหลากหลาย และความก้าวหน้าในด้านนวัตกรรมและเทคโนโลยีที่มากขึ้นและพัฒนาให้เหนือชั้นกว่าเก่า ทำให้การสร้างโอกาสทำกำไรด้วยระบบออนไลน์เติบโตและเป็นที่นิยมเพิ่มขึ้นอย่างรวดเร็วทั่วทุกมุมโลกเช่นกัน ซึ่ง  MTS GOLD คาดหวังว่าเป้าหมายการซื้อขายในตลาดต่างประเทศระดับโลกอย่าง CME จะเป็นที่นิยมในไทยและเพิ่มมากขึ้นอีก 100% ภายในปี พ.ศ. 2565 จากที่มีอัตราการเติบโตมากขึ้นอย่างต่อเนื่องมาโดยตลอดตั้งแต่ปี พ.ศ. 2561 จน ณ ปัจจุบันมีลูกค้าเปิดบัญชีเข้าสู่ตลาดโลกแล้วสูงกว่าเป้าหมายมากถึง 200%
“จากความสำเร็จและกระแสตอบรับในการเข้าสู่ตลาดอนุพันธ์ระดับโลกหรือ CME มาตั้งแต่พ.ศ. 2561 ส่งผลให้นักลงทุนไทยมีทางเลือกที่หลากหลายในการสร้างโอกาสทำกำไรจากการลงทุน เพราะความโดดเด่นของตลาดชั้นนำระดับโลกที่ให้ลูกค้าซื้อขายและวางกลยุทธ์ได้ทั้งขาขึ้นและขาลงพร้อมกับนักลงทุนทั่วโลก ล่าสุดเราได้เพิ่มสินค้าที่มีขนาดเล็กและเป็นสินค้าที่ติดเทรนการลงทุนระดับโลก ทำให้การลงทุนในสินค้าระดับโลกอยู่ไม่ไกลเกินเอื้อมอีกต่อไป” นายณัฐพงศ์ กล่าว
นอกจากนี้ ด้วยประสบการณ์และความสามารถของ MTS GOLD เป็นที่ยอมรับกันเป็นวงกว้างทั้งในประเทศและต่างประเทศ ล่าสุด MTS Gold Group ได้รับรางวัลการันตีการเป็นสุดยอดโบรกเกอร์ชั้นนำระดับโลก จาก International Finance Awards ได้แก่รางวัล Most Innovative Derivatives House
ขณะเดียวกันก็ได้รับรางวัล Excellence in Branding 2021 จาก Superbrand Thailand โดยก่อนหน้านี้  กลุ่มบริษัทในเครือ MTS GOLD สามารถคว้ารางวัลชั้นนำจากตลาดทองคำเซี่ยงไฮ้ หรือ SGE เป็นปีที่ 3 อย่างต่อเนื่อง ตอกย้ำความสำเร็จและการเป็นผู้นำด้านอุตสาหกรรมทองคำและการลงทุนอย่างครบวงจร และเราจะไม่หยุดพัฒนาเพื่อให้เกิดประโยชน์อย่างที่สุดสำหรับนักลงทุน
ทั้งทางเลือกในการซื้อขาย นวัตกรรมการลงทุน รวมถึงการอำนวยความสะดวกแก่นักลงทุนทุกท่าน เพื่อให้สมกับทุกความไว้วางใจและความเชื่อมั่นที่เราได้รับมาเป็นอย่างดีมาโดยตลอด และให้สมฐานะโบรกเกอร์ไทยเพื่อคนไทยแห่งเดียวในตลาดโลกที่ทำให้คุณเทรดได้ทุกสัญญาซื้อขายทั้งทองคำ, น้ำมัน, หุ้นสหรัฐฯ, ค่าเงิน หรือแม้แต่ Crypto ในเวลานี้